હે મિડિયા કર્મિઓ, મિડિયા હાઉસિસ.., તમે ખૂબ ગલગલિયા કરતું લખો પણ એમાં ક્યાંક એકાદ બે પાના જ્ઞાનવર્ધન માટેના પણ રાખો અને વિચારો કે રખે, અમારું છાપું કોઈ શાળામાં જતું હશે કે કોઈ બાળક વાંચતું હશે તો? અને પછી કંઈક નવું કરો. કંઈક એવું કરો કે મારા રાષ્ટ્રની વિકસતી પેઢીને મોબાઈલ મૂકાવીને વાંચવા મજબૂર થવું પડે. અમારા નોટીસબોર્ડમાં અને બાળકોના દિમાંગ સુધી તમારા શબ્દો પહોંચાડવાની જવાબદારી અમારી પણ પહેલા એવું આપો તો ખરા. શાળાની સારી વાતો પણ ક્યારેક આપો. બાળકોના ટેલેન્ટને સ્ટેજ આપો. અમારા બી..નચિકેતા પ્રોજેક્ટના બાળકોમાં એવું કૌવત છે કે આવું છાપું રોજનું બહાર પાડી શકે અમે અદબ-પલોઠી વાળીને એટલે બેઠા છીએ કે ભંડોળ નથી. અને સારું છાપવાનું મળતું ન હોય કે એવા માણસો ન મળતા હોય તો એક વખત આપો અમારા બાળકો તમારી શનિવારની પૂર્તિ જાતે તૈયાર કરીને તમને આપી શકે એવી શક્તિ ધરાવે છે. પત્રકાર છોને… કુછ દિન ગુજારો સરકારી શાળાઓમે…, ગામડાઓ કે કિશોરો ઔર યુવાનો કે પાસ ખબર પડે ગા કે વો ક્યા ચાહતે હૈ…